				|

		52013PC0035

			Propunere de DECIZIE A CONSILIULUI de modificare a anexelor II și III la Decizia Consiliului din 9 iunie 2011 privind aprobarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei /* COM/2013/035 final - 2013/0019 (NLE) */

			   	EXPUNERE DE MOTIVE

1.
CONTEXTUL PROPUNERII

Obiectivul Convenției de la Haga din 2007
privind obținerea pensiei de întreținere în străinătate
pentru copii și alți membri ai familiei este de a asigura
obținerea efectivă a pensiei de întreținere în străinătate
de către persoanele îndreptățite. Întrucât o vastă
majoritate a cererilor de întreținere vizează copiii, convenția
este, în primul rând, o măsură de protecție a copiilor.
La 31 martie 2011, Consiliul a adoptat decizia
privind semnarea, în numele Uniunii Europene, a Convenției de la Haga din
2007 privind obligația de întreținere. Convenția a fost
semnată de Uniunea Europeană la 6 aprilie 2011.
La 9 iunie 2011, Consiliul a adoptat decizia
privind aprobarea, în numele Uniunii Europene, a Convenției de la Haga din
2007. Depunerea instrumentului de aprobare a fost prevăzută după
data de 10 decembrie 2012, termen-limită instituit prin articolul 7 din
decizia Consiliului privind notificarea Comisiei de către statele membre
cu privire la datele de contact ale autorităților centrale desemnate
în temeiul convenției și la informațiile privind legile,
procedurile și serviciile menționate la articolul 57 din
convenție.
La articolele 5 și 6 din decizia
Consiliului se prevede, de asemenea, ca Uniunea să formuleze rezerva prevăzută
la articolul 44 alineatul (3) precum și declarațiile prevăzute
la articolul 11 alineatul (1) litera (g) și la articolul 44 alineatele (1)
și (2). Textul rezervei și cel al declarațiilor sunt
atașate în anexa II și, respectiv, în anexa III la decizia
Consiliului.
În timpul negocierilor, s-a stabilit
termenul-limită de 16 mai 2011 pentru a permite statelor membre să
furnizeze informații privind rezerva și declarațiile pe care
Uniunea le va formula în momentul depunerii instrumentului de aprobare.
Cu toate acestea, după adoptarea deciziei
Consiliului la 9 iunie 2011, unele state membre au considerat că este
necesar să își modifice declarația anterioară (Letonia) sau
să prezinte ex novo rezerva și declarațiile
formulate în temeiul articolelor 5 și 6 din decizia Consiliului (Cipru,
Luxemburg și Portugalia).
Prin urmare, înainte de depunerea
instrumentului de aprobare, anexele II și III trebuie modificate în
consecință.

2.
REZULTATELE CONSULTĂRILOR CU PĂRȚILE INTERESATE

Acest aspect a fost discutat în cadrul
Consiliului, cu ocazia reuniunilor Grupului de lucru pentru chestiuni de drept
civil (întrebări generale), în special cea din 11 iunie 2012. Ultimele
cereri de modificare a anexelor au fost primite la sfârșitul lunii iulie
2012, iar traducerile în engleză ale acestora la 20 august 2012. Comisia a
informat statele membre că propunerea de modificare a deciziei Consiliului
din 9 iunie 2011 nu ar urma să fie adoptată înainte de sfârșitul
lunii noiembrie 2012, cel mai devreme.
2013/0019 (NLE)
Propunere de
DECIZIE A CONSILIULUI
de modificare a anexelor II și III la
Decizia Consiliului din 9 iunie 2011 privind aprobarea, în numele Uniunii
Europene, a Convenției de la Haga din 23 noiembrie 2007 privind
obținerea pensiei de întreținere în străinătate pentru
copii și alți membri ai familiei
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolului 81 alineatul (3)
primul paragraf coroborat cu articolul 218 alineatul (6) al doilea paragraf
litera (b) și alineatul (8) al doilea paragraf prima teză,
având în vedere propunerea Comisiei Europene,
având în vedere avizul Parlamentului European[1],
întrucât:
(1)
Anexa II la Decizia 2011/432/UE indică rezerva
care urmează să fie formulată de Uniunea Europeană la
momentul aprobării Convenției de la Haga din 23 noiembrie 2007
privind obținerea pensiei de întreținere în străinătate
pentru copii și alți membri ai familiei, în conformitate cu articolul
62.
(2)
Anexa III la Decizia 2011/432/UE indică
declarațiile care urmează să fie făcute de către
Uniunea Europeană la momentul aprobării Convenției de la Haga
din 23 noiembrie 2007 privind obținerea pensiei de întreținere în
străinătate pentru copii și alți membri ai familiei, în conformitate
cu articolul 63.
(3)
Statele membre au notificat Comisiei
modificări suplimentare aduse rezervei și declarațiilor
prevăzute în anexele II și III. În consecință, este necesar
să se modifice aceste anexe înainte de depunerea instrumentului de
aprobare a Convenției de la Haga din 23 noiembrie 2007 privind obținerea
pensiei de întreținere în străinătate pentru copii și
alți membri ai familiei,
ADOPTĂ PREZENTA DECIZIE:
Articolul 1
Anexele II și III la Decizia 2011/432/UE
se înlocuiesc cu anexele corespunzătoare la prezenta decizie.
Articolul 2]
Prezenta decizie intră în vigoare la data
adoptării sale.
Articolul 3
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
ANEXA
II
Rezervă formulată de Uniunea Europeană
în momentul aprobării
Convenției de la Hagadin 23 noiembrie 2007
privind obținerea pensiei de întreținere în
străinătate pentru copii
și alți membri ai familiei („convenția”),
în conformitate cu articolul 62 din convenție
Uniunea Europeană formulează următoarea rezervă în
conformitate cu articolul 44 alineatul (3) din convenție:
Republica Cipru, Republica Cehă, Republica Estonia, Republica
Elenă, Republica Letonia, Republica Lituania, Ungaria, Republica
Polonă, Republica Slovacă, Regatul Suediei și Regatul Unit al
Marii Britanii și Irlandei de Nord se opun utilizării limbii franceze
în comunicările dintre autoritățile centrale.
Marele Ducat al Luxemburgului se opune utilizării limbii engleze
în comunicările dintre autoritățile centrale.
.
___________________
ANEXA III
Declarații
făcute de Uniunea Europeană
în momentul aprobării
Convenției de la Haga din 23 noiembrie 2007
privind obținerea pensiei de întreținere în
străinătate pentru copii
și alți membri ai familiei („convenția”),
în conformitate cu articolul 63 din convenție
1.         Declarația menționată la articolul 11
alineatul (1) litera (g) din convenție
Uniunea Europeană declară că, în statele membre
enumerate mai jos, o cerere, alta decât o cerere în temeiul articolul 10
alineatul (1) litera (a) și alineatul (2) litera (a) din convenție,
trebuie să includă informațiile sau documentele următoare,
specificate pentru fiecare dintre statele membre enumerate:
Regatul Belgiei:
–          pentru cererile în temeiul articolului 10 alineatul (1)
literele (e) și (f) și alineatul (2) literele (b) și (c), textul
integral al hotărârii sau al hotărârilor, în copie (copii)
certificată (certificate).
Republica Cehă:
–          împuternicirea acordată autorității centrale
de către solicitant în temeiul articolului 42.
Republica Federală Germania:
–          cetățenia, profesia sau ocupația creditorului
și, după caz, numele și adresa reprezentantului său legal;
–          cetățenia, profesia sau ocupația debitorului,
în măsura în care sunt cunoscute creditorului;
–          în cazul unei cereri din partea unui serviciu de drept
public prin care se invocă obligații de întreținere în temeiul
unui drept transferat, numele și datele de contact ale persoanei a
cărei cerere a fost transferată;
–          în cazul indexării unei cereri executorii, metoda de
calculare a indexării și, în cazul unei obligații de plată
de dobândă legală, rata dobânzii legale și data de la care
începe să se aplice dobânda obligatorie.
Republica Letonia:
– cererea trebuie să includă informațiile
menționate în formularele relevante recomandate și publicate de
Conferința de la Haga de drept internațional privat și să
fie însoțită de o chitanță de plată a impozitului de
stat în cazurile în care solicitantul nu este scutit de la plata taxei de stat
sau nu primește asistență juridică, precum și de documentele
justificative privind informațiile incluse în cerere;
.
–          cererea trebuie să includă codul personal al
solicitantului (în cazul în care i s-a atribuit un astfel de cod în Republica
Letonia) sau numărul de identificare, dacă un astfel de număr
i-a fost atribuit; codul personal al respondentului (în cazul în care i s-a
atribuit un astfel de cod în Republica Letonia) sau numărul de
identificare, dacă un astfel de număr i-a fost atribuit;codurile
personale (în cazul în care li s-au atribuit astfel de coduri în Republica
Letonia) sau numerele de identificare, dacă li s-au atribuit astfel de
numere, ale tuturor persoanelor pentru care se solicită întreținerea;
_          cererile menționate la articolul 10 alineatul (1)
litera (b) din convenție trebuie să fie însoțite de un document
care să indice mijloace de executare pe care le-a ales solicitantul
(proceduri de recuperare a activelor mobile, a fondurilor și/sau a
bunurilor imobile ale debitorului);
_          cererile menționate la articolul 10 alineatul (1)
litera (b) din convenție trebuie să fie însoțite de un document
în care se calculează cuantumul datoriei;
_          cererile menționate la articolul 10 alineatul (1)
literele (c), (d), (e) și (f) și la alineatul (2) literele (b)
și (c) din convenție trebuie să fie însoțite de documente
care dovedesc informațiile privind situația financiară și
cheltuielile creditorului și/sau debitorului.
Republica Polonă:
I.          Cerere în temeiul articolului
10 alineatul (1) litera (b)
1.         Cererea privind
executarea unei hotărâri ar trebui să cuprindă denumirea
instanței care a pronunțat hotărârea, data hotărârii
și numele și prenumele părților la procedură.
2.         Ar trebui anexate
următoarele documente:
–          titlul executoriu în original (o copie certificată a
hotărârii împreună cu ordinul de executare a acesteia);
–          lista detaliată a restanțelor;
–          datele contului bancar în care ar trebui transferate sumele
executate;
–          o copie a cererii și a anexelor;
–          traducerea tuturor documentelor în limba polonă de
către un traducător (calificat) autorizat.
3.         Cererea, motivele cererii, lista restanțelor și
informațiile privind situația financiară a debitorului trebuie
semnate personal de către creditor(i) sau, în cazul minorilor, de
către reprezentantul legal al acestora.
4.         În cazul în care creditorul nu are în posesie titlul
executoriu în original, motivul trebuie menționat în cerere (de exemplu,
documentul a fost pierdut ori distrus sau instanța nu a emis un titlu
executoriu).
5.         În cazul pierderii titlului executoriu, ar trebui
anexată cererea de reemitere a titlului executoriu în vederea înlocuirii
celui pierdut.
II.        Cererile în temeiul articolului 10
alineatul (1) literele (c) și (d)
1.         Cererea de
pronunțare a unei hotărâri de acordare a pensiei de întreținere
pentru copil ar trebui să conțină o mențiune privind suma
lunară solicitată în titlu drept cuantum al pensiei în cazul
fiecărui creditor.
2.         Cererea și
motivele cererii trebuie semnate personal de către creditor(i) sau, în
cazul minorilor, de către reprezentantul legal al acestora.
3.         În motivele cererii de pronunțare a unei hotărâri
este necesar să se menționeze toate elementele de fapt care
justifică cererea și, în special, să se furnizeze
informații privind:
a.         relația dintre creditor și debitor: copil (copil
din căsătorie/copil recunoscut oficial de către
debitor/paternitatea copilului stabilită de instanță), alt membru
al familiei, soț/soție, fost soț/fostă soție,
rudă;
b.         informațiile privind situația financiară a
creditorului ar trebui să cuprindă date referitoare la:
–          vârsta, starea de sănătate și nivelul de
studii ale creditorului;
–          cheltuielile lunare ale creditorului (alimente,
îmbrăcăminte, igienă personală, prevenire, medicație,
reabilitare, formare, petrecerea timpului liber, cheltuieli excepționale
etc.);
–          (în cazul în care pensia de întreținere pentru copil
este solicitată pentru mai multe persoane îndreptățite, datele
sus-menționate ar trebui furnizate pentru fiecare dintre aceste persoane);
–          studiile părintelui care are în grijă creditorul
minor, profesia acestuia dobândită prin studii și profesia pe care o
exercită efectiv;
–          sursele și cuantumul veniturilor lunare ale
părintelui care are în grijă creditorul;
–          cheltuielile lunare ale părintelui care are în
grijă creditorul minor, pentru propria sa întreținere și pentru
cea a altor persoane, altele decât creditorul, care se află în
întreținerea sa;
c.         informațiile privind situația financiară a
debitorului ar trebui, de asemenea, să cuprindă date privind studiile
debitorului, profesia acestuia dobândită prin studii și profesia pe
care o exercită efectiv.
4.         Ar trebui să se precizeze care dintre elementele de
fapt descrise în motivele cererii urmează să fie invocate în cadrul
obținerii de probe (de exemplu, citirea documentului în ședința
de judecată, audierea martorului/martorilor, audierea creditorului sau a
reprezentantului legal al acestuia, audierea debitorului etc.).
5.         Este necesar să se menționeze fiecare element de
probă solicitat și toate informațiile necesare pentru a permite
instanței să obțină probele respective.
6.         Documentele ar trebui să fie înscrisuri și să
fie anexate cererii în original sau sub formă de copii legalizate;
documentele întocmite într-o limbă străină ar trebui să fie
însoțite de o traducere autorizată în limba polonă.
7.         Martorii: ar trebui precizate numele, prenumele și
adresa fiecărui martor.
III.       Cererea prevăzută la articolul
10 alineatul (1) literele (e) și (f)
1.         Cererea de modificare a unei hotărâri de acordare a
pensiei de întreținere trebuie să cuprindă:
a.         denumirea instanței care a pronunțat
hotărârea, data hotărârii și numele și prenumele
părților la procedură;
b.         o mențiune privind suma lunară a pensiei de
întreținere solicitată în numele fiecărui creditor în locul
sumei acordate anterior.
2.         În motivele cererii ar trebui să se descrie schimbarea
de situație care justifică solicitarea de modificare a cuantumului pensiei
de întreținere.
3.         Cererea și motivele cererii trebuie semnate personal de
către creditor(i) sau, în cazul minorilor, de către reprezentantul
legal al acestora.
4.         Ar trebui să se precizeze care dintre elementele de
fapt descrise în motivele cererii urmează să fie invocate în cadrul
obținerii de probe (de exemplu, citirea documentului în cursul
ședinței de judecată, audierea martorului/martorilor, audierea
creditorului sau a reprezentantului legal al acestuia, audierea debitorului
etc.).
5.         Este necesar să se menționeze fiecare element de
probă solicitat și toate informațiile necesare pentru a permite
instanței să obțină probele respective.
6.         Documentele ar trebui să fie înscrisuri și să
fie anexate cererii în original sau sub formă de copii legalizate;
documentele întocmite într-o limbă străină ar trebui să fie
însoțite de o traducere autorizată în limba polonă.
7.         Martorii: ar trebui precizate numele, prenumele și
adresa fiecărui martor.
IV.       Cererea prevăzută la articolul
10 alineatul (2) literele (b) și (c)
1.         Cererea de modificare a unei hotărâri de acordare a
pensiei de întreținere trebuie să cuprindă:
a.         denumirea instanței care a
pronunțat hotărârea, data hotărârii și numele și
prenumele părților la procedură;
b.         o mențiune privind suma
lunară a pensiei de întreținere solicitată în numele
fiecărui creditor în locul sumei acordate anterior.
2.         În motivele cererii ar trebui să se descrie schimbarea
de situație care justifică solicitarea de modificare a cuantumului
pensiei de întreținere.
3.         Cererea și motivele cererii trebuie semnate personal de
către debitor.
4.         Ar trebui să se precizeze care dintre elementele de
fapt descrise în motivele cererii urmează să fie invocate în cadrul
obținerii de probe (de exemplu, citirea documentului în cursul ședinței
de judecată, audierea martorului/martorilor, audierea creditorului sau a
reprezentantului legal al acestuia, audierea debitorului etc.).
5.         Este necesar să se menționeze fiecare element de
probă solicitat și toate informațiile necesare pentru a permite
instanței să obțină probele respective.
6.         Documentele ar trebui să fie înscrisuri și să
fie anexate cererii în original sau sub formă de copii legalizate;
documentele întocmite într-o limbă străină ar trebui să fie
însoțite de o traducere autorizată în limba polonă.
7.         Martorii: ar trebui precizate numele, prenumele și
adresa fiecărui martor.
Republica Portugalia:
I. Cerere în temeiul
articolului 10 alineatul (1) litera (b):
- O cerere de executare a unei
hotărâri trebuie să fie însoțită, pe lângă documentele
menționate la articolul 25, de:
1. o listă detaliată
a restanțelor și, în cazul indexării unei cereri executorii, de
metoda de calculare a indexării; în cazul unei obligații de
plată de dobândă legală, de rata dobânzii legale și de data
de la care începe să se aplice dobânda obligatorie;
2. de datele complete de
identificare a contului bancar în care trebuie transferate sumele.
II. Cerere în temeiul
articolului 10 alineatul (1) literele (c) și (d):
- O cerere de pronunțare a
unei hotărâri de acordare a pensiei de întreținere pentru copil în
sensul articolului 15 trebuie să fie însoțită de
următoarele documente justificative:
1. suma lunară a pensiei
de întreținere pentru copil solicitată în numele fiecărui
creditor;
2. motivele cererii de
pronunțare a unei hotărâri, care trebuie să precizeze toate
faptele în sprijinul cererii și să furnizeze informații
referitoare la:
a. relația dintre creditor
și debitor: copil (copil din căsătorie/copil recunoscut oficial
de către debitor/paternitatea copilului stabilită de
instanță), inclusiv prezentarea unui certificat care să ateste
la filiația/adopția;
b. situația
financiară a reprezentantului legal al creditorului (creditorilor)
(părinte sau tutore), care trebuie să includă date privind:
- cheltuielile lunare de
întreținere: alimentație, sănătate, îmbrăcăminte,
cazare, educație (în cazul în care se solicită pensia de
întreținere pentru copil pentru mai multe persoane îndreptățite,
datele de mai sus ar trebui să fie furnizate pentru fiecare dintre aceste
persoane);
- sursele și cuantumul
veniturilor lunare ale părintelui care are în grijă creditorul;
- cheltuielile lunare ale
părintelui care are în îngrijire un creditor minor, pentru
întreținerea proprie și a altor persoane de care el/ea este
responsabil;
3. cererea motivată,
semnată personal de creditor (creditori) sau, în cazul minorilor, de
reprezentantul legal al acestuia/acestora;
III. Cerere în temeiul
articolului 10 alineatul (1) literele (e) și (f):
- O cerere de modificare a unei
hotărâri de acordare a pensiei de întreținere trebuie să
cuprindă:
1. denumirea instanței
care a pronunțat hotărârea, data hotărârii
judecătorești și identificarea părților la
procedură;
2. o mențiune privind suma
lunară a pensiei de întreținere solicitată în numele
fiecărui creditor în locul sumei acordate anterior;
3. în motivația cererii, o
indicație privind modificarea circumstanțelor care justifică
cererea de modificare a valorii pensiei de întreținere;
4. documentele justificative,
care ar trebui să fie enumerate și anexate cererii – originale sau
copii legalizate;
5. semnătura creditorului
(creditorilor) pe cererea motivată, sau, în cazul minorilor, a
reprezentantului legal al acestuia/acestora;
IV. Cerere în temeiul
articolului 10 alineatul (2) literele (b) și (c):
- O cerere de modificare a unei
hotărâri de acordare a pensiei de întreținere (prezentată de
către debitor) trebuie să includă:
1. denumirea instanței
care a pronunțat hotărârea, data hotărârii
judecătorești și identificarea părților la
procedură;
2. o mențiune privind suma
lunară a pensiei de întreținere solicitată în numele
fiecărui creditor în locul sumei acordate precedent;
3. în motivația cererii, o
indicație privind modificarea circumstanțelor care justifică
cererea de modificare a valorii pensiei de întreținere;
4. documentele justificative,
care ar trebui să fie enumerate și anexate cererii – originale sau
copii legalizate;
5. cererea motivată
trebuie semnată de debitorul (debitori).
_______________
Republica Slovacă:
–          Informații privind cetățenia tuturor
părților implicate.
Regatul Unit al Marii Britanii și Irlandei de Nord:
Cerere în temeiul articolului 10 alineatul (1) litera (b)
Anglia și Țara Galilor
Originalul și/sau copia certificată a hotărârii;
certificat de dovedire a învestirii cu formulă executorie; declarație
privind restanțele; un document care să ateste că debitorul s-a
prezentat la ședința de judecată inițială și, în
cazul în care nu s-a prezentat, un document care să ateste că aceste
proceduri au fost notificate debitorului și că acesta a fost citat
sau că hotărârea inițială i-a fost notificată și
că i s-a oferit posibilitatea de a se apăra sau de a exercita o cale
de atac; declarație cu privire la locul unde se află debitorul –
reședința și locul de muncă; declarație privind
identificarea debitorului; fotografia debitorului, dacă este
disponibilă; un document care să indice măsura în care
solicitantul a beneficiat de asistență juridică gratuită;
copie certificată a certificatului de naștere sau de adopție a
copilului (copiilor), după caz; certificat de la școală/liceu,
dacă este cazul; copie certificată a certificatului de
căsătorie, dacă este cazul; copie certificată a
hotărârii sau a altui document care atestă desfacerea căsătoriei
sau a unui alt tip de legătură, dacă este cazul.
Scoția
Originalul și/sau copia certificată a hotărârii;
certificat de dovedire a învestirii cu formulă executorie; declarație
privind restanțele; un document care să ateste că debitorul s-a
prezentat la ședința de judecată inițială și, în
cazul în care nu s-a prezentat, un document care să ateste că aceste
proceduri au fost notificate debitorului și că acesta a fost citat
sau că hotărârea inițială i-a fost notificată și
că i s-a oferit posibilitatea de a exercita o cale de atac;
declarație cu privire la locul unde se află debitorul;
declarație privind identificarea debitorului; fotografia debitorului,
dacă este disponibilă; copie certificată a certificatului de
naștere sau de adopție a copilului (copiilor), după caz; certificat
de la școală/liceu, dacă este cazul.
Irlanda de Nord
Originalul și/sau copia certificată a hotărârii;
certificat de dovedire a învestirii cu formulă executorie; declarație
privind restanțele; un document care să ateste că debitorul s-a
prezentat la ședința de judecată inițială și, în
cazul în care nu s-a prezentat, un document care să ateste că aceste
proceduri au fost notificate debitorului și că acesta a fost citat
sau că hotărârea inițială i-a fost notificată și
că i s-a oferit posibilitatea de a exercita o cale de atac;
declarație cu privire la locul unde se află debitorul –
reședința și locul de muncă; declarație privind
identificarea debitorului; fotografia debitorului, dacă este
disponibilă; un document care să indice măsura în care solicitantul
a beneficiat de asistență juridică gratuită; copie
certificată a certificatului de naștere sau de adopție a
copilului (copiilor), după caz; certificat de la școală/liceu,
dacă este cazul; copie certificată a certificatului de
căsătorie, dacă este cazul.
Cerere în temeiul articolului 10 alineatul (1) litera (c)
Anglia și Țara Galilor
Documente referitoare la situația financiară –
venituri/cheltuieli/active; declarație cu privire la locul unde se
află pârâtul – reședința și locul de muncă;
declarație care să permită identificarea pârâtului; fotografia
pârâtului, dacă este disponibilă; copie certificată a
certificatului de naștere sau de adopție a copilului (copiilor),
după caz; certificat de la școală/liceu, dacă este cazul;
copie certificată a certificatului de căsătorie, dacă este
cazul; copie certificată a hotărârii sau a altui document care
atestă desfacerea căsătoriei sau a unui alt tip de
legătură, dacă este cazul; copie a oricărei alte
hotărâri judecătorești relevante; cererea de asistență
juridică; document care să dovedească filiația, dacă
este cazul; orice alte documente menționate la articolul 16 alineatul (3),
la articolul 25 alineatul (1) literele (a), (b) și (d) și alineatul
(3) litera (b) și la articolul 30 alineatul (3), dacă este cazul.
Scoția
Documente referitoare la situația financiară –
venituri/cheltuieli/active; declarație cu privire la locul unde se
află pârâtul; declarație care să permită identificarea
pârâtului; fotografia pârâtului, dacă este disponibilă; copie
certificată a certificatului de naștere sau de adopție a
copilului (copiilor), după caz; certificat de la școală/liceu,
dacă este cazul; copie certificată a certificatului de
căsătorie, dacă este cazul; cererea de asistență
juridică; document care să dovedească filiația, dacă
este cazul.
Irlanda de Nord
Documente referitoare la situația
financiară – venituri/cheltuieli/active; declarație cu privire la
locul unde se află pârâtul – reședința și locul de
muncă; declarație care să permită identificarea pârâtului;
fotografia pârâtului, dacă este disponibilă; copie certificată a
certificatului de naștere sau de adopție a copilului (copiilor),
după caz; certificat de la școală/liceu, dacă este cazul;
copie certificată a certificatului de căsătorie, dacă este
cazul; copie certificată a hotărârii provizorii de divorț,
după caz; copie a oricărei alte hotărâri judecătorești
relevante; cererea de asistență juridică; document care să
dovedească filiația, dacă este cazul; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Cerere în temeiul articolului 10 alineatul (1) litera (d)
Anglia și Țara Galilor
Copie certificată a deciziei prevăzute la articolul 20 sau la
articolul 22 litera (b) sau (e) împreună cu documentele relevante pentru
luarea deciziei respective; un document care să indice măsura în care
solicitantul a beneficiat de asistență juridică gratuită;
documente referitoare la situația financiară –
venituri/cheltuieli/active; declarație cu privire la locul unde se
află debitorul – reședința și locul de muncă;
declarație care să permită identificarea pârâtului; fotografia
pârâtului, dacă este disponibilă; copie certificată a
certificatului de naștere sau de adopție a copilului (copiilor), după
caz; certificat de la școală/liceu, dacă este cazul; copie
certificată a certificatului de căsătorie, dacă este cazul;
copie certificată a hotărârii sau a altui document care atestă
desfacerea căsătoriei sau a unui alt tip de legătură,
dacă este cazul; copie a oricărei alte hotărâri
judecătorești relevante; document care să dovedească
filiația, dacă este cazul; orice alte documente menționate la
articolul 16 alineatul (3), la articolul 25 alineatul (1) literele (a),
(b) și (d) și alineatul (3) litera (b) și la articolul 30
alineatul (3), dacă este cazul.
Scoția
A se vedea articolul 10 alineatul (1) litera (c) menționat
anterior.
Irlanda de Nord
Copie certificată a deciziei prevăzute la articolul 20 sau la
articolul 22 litera (b) sau (e) împreună cu documentele relevante pentru
luarea deciziei respective; un document care să indice măsura în care
solicitantul a beneficiat de asistență juridică gratuită;
documente referitoare la situația financiară – venituri/cheltuieli/active;
declarație cu privire la locul în care locuiește și își
desfășoară activitatea pârâtul; declarație care să
permită identificarea pârâtului; fotografia pârâtului, dacă este
disponibilă; copie certificată a certificatului de naștere sau
de adopție a copilului (copiilor), după caz; certificat de la
școală/liceu, dacă este cazul; copie certificată a
certificatului de căsătorie, dacă este cazul; copie
certificată a hotărârii provizorii de divorț, după caz;
copie a oricărei alte hotărâri judecătorești relevante;
document care să dovedească filiația, dacă este cazul;
orice alte documente menționate la articolul 16 alineatul (3), la
articolul 25 alineatul (1) literele (a), (b) și (d) și alineatul (3)
litera (b) și la articolul 30 alineatul (3), dacă este cazul.
Cerere în temeiul articolului 10 alineatul (1) litera (e)
Anglia și Țara Galilor
Copie a hotărârii care urmează a fi modificată;
documente relevante referitoare la situația financiară a
solicitantului și a pârâtului – venituri/cheltuieli/active; cererea de
asistență juridică; copie certificată a certificatului de
naștere sau de adopție a copilului (copiilor), după caz;
certificat de la școală/liceu, dacă este cazul; documente
referitoare la schimbările intervenite în situația copilului (copiilor);
documente referitoare la starea civilă a solicitantului și a
pârâtului, dacă este cazul; copie a oricărei alte hotărâri
judecătorești relevante; orice alte documente menționate la
articolul 16 alineatul (3), la articolul 25 alineatul (1) literele (a), (b) și
(d) și alineatul (3) litera (b) și la articolul 30 alineatul (3),
dacă este cazul. o declarație scrisă care să ateste că
ambele părți sau compărut în cadrul procedurii sau, în cazul în
care numai solicitantul a compărut, originalul sau copia certificată
a documentului care atestă citarea celeilalte părți.
Scoția
Copie a hotărârii care
urmează a fi modificată; documente relevante referitoare la
situația financiară a solicitantului și a pârâtului –
venituri/cheltuieli/active; cererea de asistență juridică;
certificat de la școală/liceu, dacă este cazul; documente
referitoare la schimbările intervenite în situația copilului
(copiilor).
Irlanda de Nord
Copie a deciziei care
urmează a fi modificată; documente referitoare la situația
financiară a solicitantului și a pârâtului – venituri/cheltuielile/active;
cererea de asistență juridică; copie certificată a
certificatului de naștere sau de adopție a copilului (copiilor),
după caz; certificat de la școală/liceu, dacă este cazul;
documente referitoare la schimbările privind situația copilului
(copiilor); documente referitoare la starea civilă a solicitantului
și a pârâtului, dacă este cazul; copie a oricărei alte
hotărâri judecătorești relevante; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Cererea în temeiul articolului 10 alineatul (1) litera (f)
Anglia și Țara Galilor
Originalul și/sau copia certificată a hotărârii care
urmează să fie modificată; un document care să ateste
că debitorul s-a prezentat la ședința de judecată
inițială și, în cazul în care nu s-a prezentat, un document care
să ateste că aceste proceduri au fost notificate debitorului și că
acesta a fost citat sau că hotărârea inițială i-a fost
notificată și că i s-a oferit posibilitatea de a exercita o cale
de atac; un document care să indice măsura în care solicitantul a
beneficiat de asistență juridică gratuită; documente
referitoare la situația financiară a solicitantului și a
pârâtului – venituri/cheltuielile/active; un certificat care dovedește
învestirea cu formulă executorie; copie certificată a certificatului
de naștere sau de adopție a copilului (copiilor), după caz;
certificat de la școală/liceu, dacă este cazul; documente
referitoare la schimbările privind situația copilului (copiilor);
copie certificată a certificatului de căsătorie, dacă este
cazul; copie certificată a hotărârii sau a altui document care
atestă desfacerea căsătoriei sau a unui alt tip de
legătură, dacă este cazul; documente referitoare la starea
civilă a solicitantului și a pârâtului, dacă este cazul; copie a
oricărei alte hotărâri judecătorești relevante;
declarație cu privire la locul unde se află debitorul – reședința
și locul de muncă; declarație privind identificarea debitorului;
fotografia debitorului, dacă este disponibilă; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul, o declarație scrisă
care să ateste că ambele părți sau compărut în cadrul
procedurii sau, în cazul în care numai solicitantul a compărut, originalul
sau copia certificată a documentului care atestă citarea celeilalte
părți.
Scoția
Originalul și/sau copia certificată a hotărârii care
urmează să fie modificată; un document care să ateste
că aceste proceduri au fost notificate debitorului sau că
hotărârea inițială i-a fost notificată și că i
s-a oferit posibilitatea de a exercita o cale de atac; un document care să
indice măsura în care solicitantul a beneficiat de asistență
juridică gratuită; documente referitoare la situația
financiară a solicitantului și a pârâtului –
venituri/cheltuielile/active; un certificat care dovedește învestirea cu
formulă executorie; certificat de la școală/liceu, dacă
este cazul; documente referitoare la schimbările privind situația
copilului (copiilor); documente referitoare la starea civilă a
solicitantului și a pârâtului, dacă este cazul; declarație cu
privire la locul unde se află debitorul; declarație privind
identificarea debitorului; fotografia debitorului, dacă este
disponibilă.
Irlanda de Nord
Originalul și/sau copia certificată a hotărârii care
urmează să fie modificată; un document care să ateste
că debitorul s-a prezentat la ședința de judecată
inițială și, în cazul în care nu s-a prezentat, un document care
să ateste că aceste proceduri au fost notificate debitorului și
că acesta a fost citat sau că hotărârea inițială i-a
fost notificată și că i s-a oferit posibilitatea de a exercita o
cale de atac; un document care să indice măsura în care solicitantul
a beneficiat de asistență juridică gratuită; documente
referitoare la situația financiară a solicitantului și a pârâtului
– venituri/cheltuielile/active; un certificat care dovedește învestirea cu
formulă executorie; copie certificată a certificatului de
naștere sau de adopție a copilului (copiilor), după caz;
certificat de la școală/liceu, dacă este cazul; documente referitoare
la schimbările privind situația copilului (copiilor); copie
certificată a certificatului de căsătorie, dacă este cazul;
copie certificată a hotărârii provizorii de divorț, după
caz; documente referitoare la starea civilă a solicitantului și a pârâtului,
dacă este cazul; copie a oricărei alte hotărâri
judecătorești relevante; declarație cu privire la locul unde se
află debitorul – reședința și locul de muncă;
declarație privind identificarea debitorului; fotografia debitorului,
dacă este disponibilă; orice alte documente menționate la
articolul 16 alineatul (3), la articolul 25 alineatul (1) literele (a), (b)
și (d) și alineatul (3) litera (b) și la articolul 30 alineatul
(3), dacă este cazul.
Cerere în temeiul articolului 10 alineatul (2) litera (b)
Anglia și Țara Galilor
Copie a deciziei care urmează a fi modificată; documente
referitoare la situația financiară a solicitantului și a
pârâtului – venituri/cheltuielile/active; cererea de asistență
juridică; certificat de la școală/liceu, dacă este cazul;
documente referitoare la schimbările privind situația copilului
(copiilor); documente referitoare la starea civilă a solicitantului
și a pârâtului, dacă este cazul; copie a oricărei alte
hotărâri judecătorești relevante; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Scoția
Copie a deciziei care urmează a fi modificată; Documente
referitoare la situația financiară a solicitantului și a
pârâtului – venituri/cheltuielile/active; cererea de asistență
juridică; certificat de la școală/liceu, dacă este cazul;
documente referitoare la schimbările intervenite în situația
copilului (copiilor).
Irlanda de Nord
Copie a deciziei care urmează a fi modificată; Documente
referitoare la situația financiară a solicitantului și a
pârâtului – venituri/cheltuielile/active; cererea de asistență
juridică; certificat de la școală/liceu, dacă este cazul;
documente referitoare la schimbările privind situația copilului
(copiilor); documente referitoare la starea civilă a solicitantului
și a pârâtului, dacă este cazul; copie a oricărei alte
hotărâri judecătorești relevante; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Cerere în temeiul articolului 10 alineatul (2) litera (c)
Anglia și Țara Galilor
Originalul și/sau copia certificată a hotărârii care
urmează să fie modificată; un certificat care dovedește
învestirea cu formulă executorie; un document care să indice
măsura în care solicitantul a beneficiat de asistență
juridică gratuită; documente referitoare la situația
financiară a solicitantului și a pârâtului – venituri/cheltuielile/active;
copie certificată a certificatului de naștere sau de adopție a
copilului (copiilor), după caz; certificat de la școală/liceu,
dacă este cazul; documente referitoare la schimbările privind
situația copilului (copiilor); copie certificată a certificatului de
căsătorie, dacă este cazul; copie certificată a
hotărârii sau a altui document care atestă desfacerea
căsătoriei sau a unui alt tip de legătură, dacă este
cazul; documente referitoare la starea civilă a solicitantului și a
pârâtului, dacă este cazul; copie a oricărei alte hotărâri
judecătorești relevante; declarație cu privire la locul unde se
află creditorul – reședința și locul de muncă;
declarație care să permită identificarea creditorului;
fotografia creditorului, dacă este disponibilă; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Scoția
Originalul și/sau copia certificată a hotărârii care urmează
să fie modificată; un document care să indice măsura în
care solicitantul a beneficiat de asistență juridică
gratuită; documente referitoare la situația financiară a
solicitantului și a pârâtului – venituri/cheltuielile/active; certificat
de la școală/liceu, dacă este cazul; documente relevante pentru
schimbările intervenite în situația financiară a solicitantului;
o declarație cu privire la locul unde se află creditorul;
declarație care să permită identificarea creditorului;
fotografia creditorului, dacă este disponibilă.
Irlanda de Nord
Originalul și/sau copia certificată a hotărârii care
urmează să fie modificată; un certificat care dovedește
învestirea cu formulă executorie; un document care să indice
măsura în care solicitantul a beneficiat de asistență
juridică gratuită; documente referitoare la situația
financiară a solicitantului și a pârâtului –
venituri/cheltuielile/active; copie certificată a certificatului de
naștere sau de adopție a copilului (copiilor), după caz;
certificat de la școală/liceu, dacă este cazul; documente
referitoare la schimbările privind situația copilului (copiilor);
copie certificată a certificatului de căsătorie, dacă este
cazul; copie certificată a hotărârii provizorii de divorț,
după caz; documente referitoare la starea civilă a solicitantului
și a pârâtului, dacă este cazul; copie a oricărei alte
hotărâri judecătorești relevante; declarație cu privire la
locul unde se află creditorul – reședința și locul de muncă;
declarație care să permită identificarea creditorului; fotografia
creditorului, dacă este disponibilă; orice alte documente
menționate la articolul 16 alineatul (3), la articolul 25 alineatul (1)
literele (a), (b) și (d) și alineatul (3) litera (b) și la
articolul 30 alineatul (3), dacă este cazul.
Aspecte generale
Pentru cererile în temeiul articolului 10, inclusiv al articolului 10
alineatul (1) litera (a) și alineatul (2) litera (a),
autoritățile centrale din Anglia și Țara Galilor ar dori
să primească fiecare document în trei copii, însoțite de
traducerea în limba engleză (dacă este necesar).
Pentru solicitările în temeiul articolului 10, inclusiv al
articolului 10 alineatul (1) litera (a) și alineatul (2) litera (a),
autoritatea centrală din Irlanda de Nord ar dori să primească
fiecare document în trei copii, însoțite de traducerea în limba
engleză (dacă este necesar).
2.         Declarația menționată la articolul 44
alineatul (1) din convenție
Uniunea Europeană declară că statele membre enumerate
mai jos acceptă cererile și documentele conexe traduse, pe lângă
limba lor oficială, în limbile specificate pentru fiecare dintre statele
membre enumerate:
Republica Cehă: slovacă
Republica Estonia: engleză
Republica Lituania: engleză
Republica Cipru: engleză
Republica Slovacă: cehă
3.         Declarația menționată la articolul 44
alineatul (2) din convenție
Uniunea Europeană declară că în Regatul Belgiei
documentele se redactează sau se traduc în limbile franceză,
neerlandeză sau germană în funcție de diferitele părți
ale teritoriului său în care vor fi prezentate.
Informațiile privind care limbă să fie utilizată
într-o anumită parte a Belgiei se găsesc în Manualul
autorităților de destinație prevăzut în Regulamentul (CE)
nr. 1393/2007 al Parlamentului European și al Consiliului din 13 noiembrie
2007 privind notificarea sau comunicarea în statele membre a actelor judiciare
și extrajudiciare în materie civilă sau comercială (notificarea
sau comunicarea actelor). Respectivul manual poate fi accesat pe
următoarea pagină de internet:
http://ec.europa.eu/justice_home/judicialatlascivil/html/index_ro.htm

Se face click pe:
„Comunicarea/notificarea actelor (Regulamentul
1393/2007)”/„Acte”/„Manual”/„Belgia”/„Geographical areas of competence” (p. 42 et
seq).
sau se caută direct adresa următoare:
http://ec.europa.eu/justice_home/judicialatlascivil/html/pdf/manual_sd_bel.pdf
și se face clic pe „Geographical areas of competence” (p. 42 et
seq).
______________________
[1]


Anunţ juridic important

|

52008PC0218

Propunere de decizie a Consiliului de autorizare a introducerii pe piaţă a produselor care conţin, sunt compuse sau fabricate din soia modificată genetic A2704-12 (ACS-GHØØ5-3) în temeiul Regulamentului (CE) nr. 1829/2003 al Parlamentului European şi al Consiliului  /* COM/2008/0218 final */

	[pic] | COMISIA COMUNITĂŢILOR EUROPENE |Bruxelles, 28.4.2008COM(2008)218 finalPropunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din soia modificată genetic A2704-12 (ACS-GHØØ5-3) în temeiul Regulamentului (CE) nr. 1829/2003 al Parlamentului European și al Consiliului(prezentată de Comisie)EXPUNERE DE MOTIVEPropunerea de decizie a Consiliului anexată se referă la produsele alimentare și furajele care conțin, sunt compuse sau fabricate din soia modificată genetic A2704-12, pentru care Bayer CropScience AG a înaintat autorității competente din Țările de Jos, la 1 iulie 2005, o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din soia A2704-12, având aceeași utilizare ca orice altă varietate de soia, cu excepția cultivării.La 10 august 2007, Autoritatea Europeană pentru Siguranța Alimentară a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din soia A2704-12, conform descrierii din cerere, să producă efecte negative asupra sănătății umane sau animale sau asupra mediului.În acest context, la 12 februarie 2008, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau fabricate din soia A2704-12 modificată genetic. Comitetul nu a emis niciun aviz: treisprezece state membre (156 voturi) au votat în favoarea proiectului, opt state membre (102 voturi) au votat împotriva acestuia, cinci state membre (84 voturi) s-au abținut, iar un stat membru (3 voturi) nu a fost reprezentat.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să hotărască cu majoritate calificată și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din soia modificată genetic A2704-12 (ACS-GHØØ5-3) în temeiul Regulamentului (CE) nr. 1829/2003 al Parlamentului European și al Consiliului(Numai textul în limba germană este autentic) (Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolele 7 alineatul (3) și 19 alineatul (3),având în vedere propunerea Comisiei,întrucât:1.  La 1 iulie 2005, Bayer CropScience AG a prezentat autorității competente din Țările de Jos o cerere, în conformitate cu articolele 5 și 17 din Regulamentul (CE) nr. 1829/2003, pentru introducerea pe piață a produselor și ingredientelor alimentare și a furajelor care conțin, sunt compuse sau fabricate din soia A2704-12 (denumită în continuare „cererea”).2.  Cererea se referă, de asemenea, la introducerea pe piață a altor produse care conțin sau sunt compuse din soia A2704-12, având aceeași utilizare ca orice altă varietate de soia, cu excepția cultivării. Prin urmare, în conformitate cu dispozițiile articolelor 5 alineatul (5) și 17 alineatul (5) din Regulamentul (CE) nr. 1829/2003, cererea include datele și informațiile cerute în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE[2] a Consiliului, precum și informații și concluzii cu privire la evaluarea riscului efectuată în conformitate cu principiile stabilite în anexa II la Directiva 2001/18/CE.3.  La 10 august 2007, Autoritatea Europeană pentru Siguranța Alimentară (AESA) a dat aviz favorabil, în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din soia A2704-12, conform descrierii din cerere („produsele”), să producă efecte negative asupra sănătății umane sau animale sau asupra mediului, în contextul utilizărilor prevăzute[3]. În avizul său, AESA a luat în considerare toate întrebările specifice și problemele semnalate de către statele membre în cadrul consultării autorităților naționale competente prevăzută la articolele 6 alineatul (4) și 18 alineatul (4) din regulament.4.  În special, AESA a concluzionat că, după examinarea tuturor datelor disponibile în cerere, cu privire la caracterizarea moleculară, analiza compoziției și performanțele agronomice, varietatea de soia A2704-12 este echivalentă cu produsul similar nemodificat genetic și, în consecință, nu sunt necesare alte studii referitoare la siguranța animalelor efectuate asupra alimentelor/furajelor integrale (de exemplu un studiu de toxicitate efectuat pe șobolani timp de 90 de zile).5.  În avizul său, AESA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută pentru produse.6.  Având în vedere considerațiile de mai sus, autorizația pentru produsele în cauză ar trebui acordată.7.  Ar trebui alocat un identificator unic fiecărui OMG în parte, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[4].8.  Pe baza avizului emis de către AESA, pentru produsele și ingredientele alimentare și furajele care conțin, sunt compuse sau fabricate din soia A2704-12, nu este nevoie de alte cerințe specifice de etichetare decât cele prevăzute la articolele 13 alineatul (1) și 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației prevăzute de prezenta decizie, etichetarea furajelor care conțin sau sunt compuse din OMG-uri și a altor produse decât cele alimentare sau furaje care conțin sau sunt compuse din OMG-uri necesitând autorizație, trebuie să fie completată cu o mențiune clară, conform căreia produsele în cauză nu se folosesc pentru cultivare.9.  În mod similar, avizul AESA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru folosire și manipulare, inclusiv a unor cerințe de monitorizare după introducerea pe piață, sau a unor condiții specifice pentru protejarea anumitor ecosisteme/a mediului și/sau a anumitor zone geografice, astfel cum este prevăzut la articolele 6 alineatul (5) litera (e) și 18 alineatul (5) din Regulamentul (CE) nr. 1829/2003.10.  Toate informațiile relevante privind autorizarea produselor trebuie introduse în registrul comunitar al produselor alimentare și furajelor modificate genetic, în conformitate cu dispozițiile Regulamentului (CE) nr. 1829/2003.11.  Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic și de modificare a Directivei 2001/18/CE[5] stabilește cerințele de etichetare a produselor care conțin sau sunt compuse din OMG-uri.12.  Prezenta decizie se notifică prin Centrul de informare pentru prevenirea riscurilor biotehnologice părților semnatare ale Protocolului de la Cartagena privind biosiguranța referitor la Convenția privind diversitatea biologică, în conformitate cu articolele 9 alineatul (1) și 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[6].13.  Comitetul permanent pentru lanțul alimentar și sănătatea animală nu a emis un aviz în termenul limită stabilit de președintele acestuia și, prin urmare, măsurile prevăzute de prezenta decizie trebuie adoptate de Consiliu,ADOPTĂ PREZENTA DECIZIE:Articolul 1 Organism modificat genetic și identificator unicIdentificatorul unic ACS-GHØØ5-3 este alocat, în conformitate cu Regulamentul (CE) nr. 65/2004, plantei de soia modificată genetic (Glycine max) A2704-12, astfel cum este specificat la punctul (b) al anexei la prezenta decizie.Articolul 2 AutorizațiaUrmătoarele produse sunt autorizate în sensul articolului 4 alineatul (2) și articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse alimentare și ingrediente alimentare conținând, constând din sau produse din soia ACS-GHØØ5-3;(b) furaje conținând, constând din sau produse din soia ACS-GHØØ5-3;(c) produse, altele decât cele alimentare și furajele, conținând sau constând din soia ACS-GHØØ5-3, având aceeași utilizare ca orice altă varietate de soia, cu excepția cultivării.Articolul 3 Etichetarea1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „soia”.2. Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din soia ACS-GHØØ5-3, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului este instituit și pus în aplicare, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și rezultatele activităților stabilite în activitățile de monitorizare.Articolul 5 Registrul comunitarInformațiile din anexa la prezenta decizie se introduc în registrul comunitar al produselor alimentare și furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6 Titularul autorizațieiTitularul autorizației este Bayer Cropscience AG.Articolul 7 ValabilitatePrezenta decizie se aplică pentru o perioadă de 10 ani de la data notificării sale.Articolul 8 DestinatarPrezenta decizie se adresează companiei Bayer CropScience AG, Alfred-Nobel-Strasse 50, D - 40789 Monheim am Rhein – Germania,Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Denumire: Bayer CropScience AGAdresă: Alfred-Nobel-Strasse 50, D - 40789 Monheim am Rhein - Germania(b) Denumirea și caracteristicile produselor:(1) Produse alimentare și ingrediente alimentare conținând, constând din sau produse din soia ACS-GHØØ5-3;(2) Furaje conținând, constând din sau produse din soia ACS-GHØØ5-3;(3) Produse, altele decât cele alimentare și furajele, conținând sau constând din soia ACS-GHØØ5-3, având aceeași utilizare ca orice altă varietate de soia, cu excepția cultivării.Soia modificată genetic ACS-GHØØ5-3 , conform descrierii din cerere, exprimă proteina PAT care conferă toleranță la erbicidul glusofinat de amoniu.(c) Etichetare:(1) În sensul cerințelor de etichetare specifice stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „soia”.(2) Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din soia ACS-GHØØ5-3, menționate la articolul 2 literele (b) și (c) din prezenta decizie.(d) Metoda de detecție:-  Metodă specifică evenimentului, bazată pe reacția în lanț prin polimerază (PCR) în timp real, pentru cuantificarea plantelor de soia ACS-GHØØ5-  Validată pe semințe, de către laboratorul comunitar de referință, înființat în temeiul Regulamentului (CE) nr. 1829/2003, și publicată la adresa http://gmo-crl.jrc.it/statusofdoss.htm-  Materiale de referință: AOCS 0707-A, AOCS 0707-B și AOCS 0707-C disponibile prin intermediul American Oil Chemists Society (AOCS) la adresa http://www.aocs.org/tech/crm/bayer_soy.cfm(e) Identificator unic:ACS-GHØØ5-3(f) Informații necesare în conformitate cu anexa II la Protocolul de la Cartagena privind biosecuritatea la Convenția privind diversitatea biologică:Centrul de informare pentru prevenirea riscurilor biotehnologice, înregistrare ID: a se vedea [ a se completa după notificare ](g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Planul de monitorizarePlanul de monitorizare a efectelor asupra mediului în conformitate cu anexa VII la Directiva 2001/18/CE[Link: plan publicat pe internet ](i) Cerințe de monitorizare a utilizării produselor alimentare destinate consumului uman după introducerea acestora pe piațăNu sunt necesare.Notă: Link-urile către documentele aferente pot necesita modificări pe parcurs. Respectivele modificări vor fi făcute publice prin intermediul actualizării registrului comunitar al produselor alimentare și al furajelor modificate genetic. [1] JO L 268, 18.10.2003, p. 1. Regulament modificat prin Regulamentul (CE) nr. 1981/2006 al Comisiei ( JO L 368, 23.12.2006, p. 99 ).[2] JO L 106, 17.04.2001, p. 1. Directivă, astfel cum a fost modificată ultima dată prin Regulamentul (CE) nr. 1830/2003 ( JO L 268, 18.10.2003, p. 24 ).[3] http://www.efsa.europa.eu/EFSA/efsa_locale-1178620753816_1178620785771.htm[4] JO L 10, 16.1.2004, p. 5.[5] JO L 268, 18.10.2003, p. 24.[6] JO L 287, 5.11.2003, p. 1.


               COMISIA EUROPEANĂ
            Bruxelles, 17.5.2016
            COM(2016) 262 final
            2016/0136(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Consiliului de asociere UE-America Centrală în legătură cu notele explicative la articolul 15 din anexa II la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, a fost semnat la Tegucigalpa (Honduras), la 29 iunie 2012, și a fost aplicat cu titlu provizoriu începând din 2013.

                  Anexa II la acordul de asociere stabilește definiția noțiunii de „produse originare” și metodele de cooperare administrativă. Articolul 37 din anexa II prevede că părțile convin asupra unor „note explicative” privind interpretarea, aplicarea și administrarea anexei II în cadrul Subcomitetului pentru vămi, facilitarea comerțului și reguli de origine, pentru a recomanda aprobarea lor de către Consiliul de asociere.

                  Subcomitetul pentru vămi, facilitarea comerțului și reguli de origine s-a reunit la 1-2 iunie 2015 la Bruxelles și a convenit asupra unor note explicative. Acestea includ îndrumări privind articolul 15 din anexa II la acord pentru emiterea și completarea certificatelor de circulație a mărfurilor EUR.1 care pot fi utilizate ca dovadă de origine.

                  Un model al certificatului de circulație a mărfurilor EUR.1 este prevăzut în apendicele 3 la anexa II la acordul de asociere. Cu toate acestea, în practică există mici diferențe între apendicele 3 și formulările utilizate pe certificatele imprimate de statele membre. Notele explicative permit o anumită flexibilitate în ceea ce privește formulările, fără a invalida certificatele, cu condiția ca toate părțile să aibă o copie a certificatului utilizat și ca formulările să nu schimbe informațiile care trebuie completate de exportator.

                  Informațiile care trebuie completate de exportator pe certificatul de circulație a mărfurilor EUR.1 pentru prezentarea la autoritatea vamală trebuie să fie clare și să evite orice posibilă utilizare abuzivă. Din acest motiv, notele explicative furnizează îndrumări privind completarea tuturor rubricilor din certificatul de circulație a mărfurilor EUR.1.

               •Coerența cu dispozițiile existente în domeniul de politică vizat

                  Propunerea este coerentă cu alte note explicative convenite în cadrul acordurilor de liber schimb încheiate între Uniunea Europeană și Chile și între Uniunea Europeană și Mexic.

               •Coerența cu celelalte politici ale Uniunii

                  Utilizarea de note explicative vine în sprijinul unei mai bune legiferări.

               2.TEMEIUL JURIDIC, SUBSIDIARITATE ȘI PROPORȚIONALITATE

               •Temeiul juridic

                  Întrucât propunerea se referă la politica comercială a Uniunii Europene, temeiul juridic adecvat este articolul 207 alineatul (4) primul paragraf coroborat cu articolul 218 alineatul (9) din Tratatul privind funcționarea Uniunii Europene.

               •Subsidiaritate (pentru competență neexclusivă)

                  Propunerea intră în sfera competenței exclusive a Uniunii Europene.

               •Proporționalitate

                  Propunerea nu depășește ceea ce este necesar sau adecvat pentru atingerea obiectivelor propuse.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               •Consultări cu părțile interesate

                  Nu se aplică, deoarece propunerea doar oferă îndrumări cu privire la un acord existent.

               •Obținerea și utilizarea expertizei

                  Nu se aplică, deoarece propunerea doar oferă îndrumări cu privire la un acord existent.

               •Evaluarea impactului

                  Prezenta propunere introduce îndrumări cu privire la un acord comercial bilateral în vigoare. Nu există nicio altă opțiune care să fie luată în considerare.

               4.IMPLICAȚIILE BUGETARE

                  Propunerea nu are nicio implicație pentru bugetul Uniunii.

               5.ALTE ELEMENTE

                  Nu există.

               2016/0136 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Consiliului de asociere UE-America Centrală în legătură cu notele explicative la articolul 15 din anexa II la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte
                  1
                (denumit în continuare „acordul”), a fost parafat la 22 martie 2011 și semnat la 29 iunie 2012. În conformitate cu articolul 353 alineatul (4) din acord, partea a IV-a din acord se aplică, cu titlu provizoriu, de la 1 august 2013 între Uniune, Nicaragua, Honduras și Panama, de la 1 octombrie 2013 între aceste părți și El Salvador și Costa Rica și de la 1 decembrie 2013 între Uniune, Nicaragua, Honduras, Panama, El Salvador și Costa Rica, pe de o parte, și Guatemala, pe de altă parte.

               (2)Articolul 37 din anexa II la acord prevede că părțile la acord convin, în cadrul Subcomitetului pentru vămi, facilitarea comerțului și reguli de origine, înființat în conformitate cu articolul 123 din acord, (denumit în continuare „subcomitetul”), cu privire la „notele explicative” referitoare la interpretarea, la aplicarea și la administrarea anexei II și recomandă aprobarea acestora de către Consiliul de asociere.

               (3)Subcomitetul s-a reunit la 1 și la 2 iunie 2015 și a ajuns la un acord cu privire la notele explicative la articolul 15 din anexa II la acord privind completarea și imprimarea unui certificat de circulație a mărfurilor EUR.1 (denumite în continuare „notele explicative”).

               (4)Deoarece certificatul de circulație a mărfurilor EUR.1. stabilit în apendicele 3 la anexa 3 la acord este doar un model, ar putea apărea diferențe minore pe formularele imprimate de diferitele autorități. Pentru a se asigura faptul că aceste diferențe nu provoacă dificultăți în ceea ce privește acceptarea certificatelor de circulație a mărfurilor EUR.1 și pentru a garanta o interpretare armonizată de către autoritățile publice competente ale părților, ar trebui furnizate îndrumări cu privire la conținutul obligatoriu și la imprimarea certificatului de circulație a mărfurilor EUR.1. Poziția care urmează să fie adoptată în numele Uniunii în cadrul Consiliului de asociere ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               (1)
                     Poziția care urmează să fie adoptată în numele Uniunii în cadrul Consiliului de asociere în ceea ce privește notele explicative la articolul 15 din anexa II la acord, referitoare la certificatele de circulație a mărfurilor EUR.1, se bazează pe proiectul de decizie a Consiliului de asociere anexat la prezenta decizie.

               (2)
                     Reprezentanții Uniunii în cadrul Consiliului de asociere pot accepta modificări minore ale proiectului de decizie a Consiliului de asociere fără a mai fi necesară o nouă decizie a Consiliului.

               Articolul 2

               După adoptarea sa, decizia Consiliului de asociere se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)

                     JO L 346, 15.12.2012, p. 3

                  .

    ---documentbreak---

               COMISIA EUROPEANĂ
            Bruxelles, 17.5.2016
            COM(2016) 262 final
            ANEXĂ
            Act atașat
            la
            propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Consiliului de asociere UE-America Centrală în legătură cu notele explicative la articolul 15 din anexa II la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte

               DECIZIA NR. XX/2016
                  A CONSILIULUI DE ASOCIERE UE-AMERICA CENTRALĂ

               de introducere a unor note explicative la articolul 15 din anexa II (privind definiția noțiunii de „produse originare” și metodele de cooperare administrativă) la acord, cu privire la certificatul de circulație a mărfurilor EUR.1

               CONSILIUL DE ASOCIERE UE-AMERICA CENTRALĂ,

               având în vedere Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte (denumit în continuare „acordul”), în special articolul 37 din anexa II;

               întrucât:

               (1)
                     Anexa II la acord privește definiția noțiunii de „produse originare” și metodele de cooperare administrativă.

               (2)
                     În conformitate cu articolul 37 din anexa II la acord, părțile convin asupra unor „note explicative” privind interpretarea, aplicarea și administrarea anexei II în cadrul Subcomitetului pentru vămi, facilitarea comerțului și reguli de origine și recomandă aprobarea lor de către Consiliul de asociere.

               (3)
                     Deoarece certificatul de circulație a mărfurilor EUR.1 stabilit în apendicele 3 la anexa II la acord este doar un model, ar putea apărea diferențe minore pe formularele imprimate de diferitele autorități. Este necesar să se clarifice faptul că aceste diferențe nu ar trebui să aibă drept consecință respingerea certificatelor.

                (4)
                     În plus, pentru a se asigura faptul că aceste diferențe minore nu provoacă dificultăți în ceea ce privește acceptarea certificatelor de circulație a mărfurilor EUR.1 și pentru a garanta o interpretare armonizată de către autoritățile publice competente ale părților, ar trebui furnizate îndrumări cu privire la conținutul obligatoriu al certificatului de circulație a mărfurilor EUR.1.

               ADOPTĂ PREZENTA DECIZIE:

               Articol unic

               Se aprobă notele explicative la anexa II (privind definiția noțiunii de „produse originare” și metodele de cooperare administrativă) la acord referitoare la certificatul de circulație a mărfurilor EUR.1, note care figurează în anexa la prezenta decizie.

               Prezenta decizie intră în vigoare în ziua următoare datei adoptării.

               Adoptată la …,

               Pentru Consiliul de asociere

               Pentru partea AC

               Pentru partea UE

               ANEXĂ

               Note explicative

               Articolul 15 - Certificatul de circulație EUR.l: formulare și instrucțiuni de completare

               Numărul de serie al certificatului EUR.l

               Certificatul de circulație a mărfurilor EUR.l trebuie să poarte un număr de serie pentru a facilita identificarea sa. Numărul de serie este compus de obicei din litere și numere.

               Formulare ale certificatului de circulație a mărfurilor EUR.l

               Certificatele de circulație a mărfurilor EUR.l care variază în ceea ce privește formulările, în funcție de autoritatea publică competentă emitentă, față de modelul din apendicele 3 (Model de certificat de circulație a mărfurilor EUR.l și cerere de certificat de circulație a mărfurilor EUR.l) la anexa II (privind definiția noțiunii de „produse originare” și metodele de cooperare administrativă) la acord pot fi acceptate ca dovadă de origine, dacă:

               (a) variațiile nu modifică informațiile care trebuie completate în fiecare casetă; și

               (b) autoritățile publice competente ale părților și-au pus reciproc la dispoziție modelul diferit de certificat, prin intermediul Comisiei Europene, și au transmis o notificare coordonatorilor părții IV din acord.

               Caseta 1: Exportator

               Trebuie furnizate detalii complete cu privire la exportatorul mărfurilor (nume, adresa completă actuală și țara din care provine exportul).

               Caseta 2: Certificat utilizat în schimburile preferențiale dintre

               În acest scop, precizați:

               America Centrală; Uniunea Europeană sau UE
                  1
               ; Ceuta; Melilla; Andorra sau AD; San Marino sau SM.

               Caseta 3: Destinatar

               Completarea acestei casete este opțională. Dacă se completează această casetă, trebuie furnizate detalii privind destinatarul: numele, adresa completă actuală și țara de destinație a mărfurilor.

               Caseta 4: Țara, grupul de țări sau teritoriile din care produsele sunt considerate originare

               Precizați țara, grupul de țări sau teritoriul de origine a mărfurilor:

               America Centrală; Uniunea Europeană sau UE
                  2
               ; Ceuta; Melilla; Andorra sau AD; San Marino sau SM.

               Caseta 5: Țara, grupul de țări sau teritoriile de destinație

               Precizați țara, grupul de țări sau teritoriul părții importatoare către care trebuie livrate produsele:

               America Centrală; Uniunea Europeană sau UE
                  3
               ; Ceuta; Melilla; Andorra sau AD; San Marino sau SM.

               Caseta 6: Informații privind transportul

               Completarea acestei casete este opțională. Dacă se completează această casetă, trebuie indicate mijloacele de transport și numărul scrisorii de transport aerian sau al conosamentului, împreună cu numele societăților de transport respective.

               Caseta 7: Observații

               Această casetă trebuie completată:

               1. În cazul unui certificat eliberat după exportul mărfurilor în conformitate cu articolul 16 din anexa II la acord, în această casetă se indică, în una din limbile prevăzute în acord, următoarele: „ISSUED RETROSPECTIVELY” În plus, în cazul stabilit la articolul 16 alineatul (1) litera (b) din anexa II, numărul certificatului de circulație a mărfurilor EUR.1 care nu a fost acceptat la import din motive tehnice este indicat în această casetă: „EUR.1 nr.....”.

               2. În cazul unui duplicat de certificat eliberat în conformitate cu articolul 17 din anexa II, în această casetă se indică, în una din limbile prevăzute în acord, următoarele: „DUPLICATE” și data eliberării certificatului de circulație a mărfurilor EUR.l original.

               3. În cazul cumulului de origine cu Bolivia, Columbia, Ecuador, Peru sau Venezuela, în această casetă trebuie indicate următoarele: „cumul cu (numele țării)” în conformitate cu articolul 3 din anexa II.

               4. În cazul în care un produs este reglementat de o regulă de origine care face obiectul unor cote, în această căsuță trebuie să se indice: „Produs originar în conformitate cu apendicele 2A la anexa II (privind definiția noțiunii de «produse originare» și metodele de cooperare administrativă).”

               5. În alte cazuri care pot fi considerate utile pentru a clarifica informațiile din certificatul de circulație a mărfurilor EUR.1.

               Caseta 8: Numărul de ordine al articolului; marcă și numerotare; numărul și natura coletelor; denumirea mărfurilor

               Furnizați o descriere a mărfurilor, în conformitate cu descrierea din factură (numărul comenzii sau al articolului; mărci și numerotare; numărul și natura coletelor - paleți, cutii, pungi, rulouri, butoaie, saci etc.). Se poate furniza o descriere generală a mărfurilor atât timp cât aceasta este legată de descrierea specifică din factură și există o legătură lipsită de ambiguitate între documentul de import și certificatul de circulație a mărfurilor EUR.1. În acest caz, se indică în casetă numărul facturii. În orice caz, clasificarea tarifară ar trebui indicată cel puțin la nivel de poziție (cod din patru cifre) conform Sistemului armonizat.

               Dacă mărfurile nu sunt ambalate, indicați numărul articolelor sau menționați „vrac”, după caz.

               Descrierea mărfurilor trebuie să fie precedată de un număr de comandă sau de articol, fără a se lăsa rânduri sau spații libere, și nu trebuie să existe spații între produsele indicate în certificat. În cazul în care caseta nu este completată integral, trebuie să fie trasă o linie orizontală sub ultima linie a descrierii, iar spațiul liber trebuie să fie barat în așa fel încât orice adăugire ulterioară să fie imposibilă

               Caseta 9: Masa brută (kg) sau alte unități de măsură (litri, m3 etc.)

               Precizați masa brută (kg) sau alte unități de măsură (litri, m³ etc.) cu privire la toate mărfurile enumerate în caseta 8 sau separat pentru fiecare articol (poziție SA).

               Caseta 10: Facturi

               Completarea acestei casete este opțională. Dacă se completează această casetă, indicați data și numărul facturii (numerele facturilor).

               Caseta 11: Viza autorității publice competente sau a autorității vamale

               Această casetă este pentru uzul exclusiv al autorității vamale sau publice competente, după cum este cazul în fiecare țară, care eliberează certificatul.

               Caseta 12: Declarația exportatorului

               Această casetă este pentru uzul exclusiv al exportatorului sau al reprezentantului autorizat al acestuia. Ea trebuie să precizeze locul și data la care a fost întocmit certificatul și trebuie să fie semnată de exportator sau de reprezentantul autorizat al acestuia.

               Exportatorul sau reprezentantul autorizat al acestuia poate semna fizic sau o parte le poate permite să semneze digital certificatul EUR.1.

               Caseta 13: Cerere de control și Caseta 14: Rezultatul controlului:

               Aceste casete sunt pentru uzul exclusiv al autorității vamale sau al autorității publice competente din fiecare țară, după caz, în scopul controlului.

               Anexă la certificatul de circulație a mărfurilor EUR.l - instrucțiuni de completare

               Termeni care fac referire fără echivoc la Uniune

                        Limba

                        UE

                        Uniunea Europeană (UE)

                        BG

                        EC

                        Европейски съюз (ЕС)

                        CS

                        EU

                        Evropská unie

                        DA

                        EU

                        Den Europæiske Union

                        DE

                        EU

                        Europäische Union

                        EL

                        EE

                        Ευρωπαϊκή Ένωση

                        EN

                        EU

                        European Union

                        ES

                        UE

                        Unión Europea

                        ET

                        EL

                        Euroopa Liit

                        FI

                        EU

                        Euroopan unioni

                        FR

                        UE

                        Union européenne

                        HR

                        EU

                        Europska unija

                        HU

                        EU

                        Európai Unió

                        IT

                        UE

                        Unione europea

                        LT

                        ES

                        Europos Sąjunga

                        LV

                        ES

                        Eiropas Savienība

                        MT

                        UE

                        Unjoni Ewropea

                        NL

                        EU

                        Europese Unie

                        PL

                        UE

                        Unia Europejska

                        PT

                        UE

                        União Europeia

                        RO

                        UE

                           Uniunea

                         Europeană

                        SK

                        EÚ

                        Európska únia

                        SL

                        EU

                        Evropska unija

                        SV

                        EU

                        Europeiska unionen

                     (1)
                  A se vedea „Anexă la certificatul de circulație a mărfurilor EUR.l - instrucțiuni de completare”.

                     (2)
                  A se vedea „Anexă la certificatul de circulație a mărfurilor EUR.l - instrucțiuni de completare”.

                     (3)
                  A se vedea „Anexă la certificatul de circulație a mărfurilor EUR.l - instrucțiuni de completare”.


				|

		52013PC0482

			Propunere de DECIZIE A CONSILIULUI de autorizare a statelor membre să ratifice, în interesul Uniunii Europene, Tratatul privind comerțul cu arme /* COM/2013/0482 final - 2013/0225 (NLE) */

			   	EXPUNERE DE MOTIVE
1.           CONTEXTUL PROPUNERII
1.1 Introducere
Rezoluția 61/89 a ONU, adoptată în
2006, a inițiat procesul de elaborare a unui tratat de reglementare a
comerțului internațional cu arme convenționale, așa-numitul
Tratat privind comerțul cu arme (TCA). Obiectivul era obținerea unui
tratat obligatoriu din punct de vedere juridic care să instituie unui grad
mai mare de responsabilitate în ceea ce privește comerțul legal cu
arme convenționale, prin stabilirea unor standarde internaționale
comune de înalt nivel privind importurile, exporturile și transferurile.
Activitatea pregătitoare intensă s-a
desfășurat în 2007 și 2009 și a fost urmată de o
primă Conferință a Organizației Națiunilor Unite
privind TCA, care a avut loc la New York între 2 și 27 iulie 2012. Deși participanții la această
conferință nu au reușit să ajungă la un consens,
aceasta a condus la redactarea unui prim proiect de text.
La ultima Conferință ONU,
ținută în martie 2013, acest proiect de tratat a fost revizuit,
însă tot nu s-a putut ajunge la un consens, deoarece trei state au respins
propunerea președinției. Tratatul a fost în cele din urmă
adoptat cu majoritate calificată la data de 2 aprilie 2013. Majoritatea
membrilor ONU au convenit asupra fixării datei de 3 iunie 2013 pentru
deschiderea spre semnare a tratatului.
1.2
Competența UE
În conformitate cu normele în materie de
competență externă stabilite la articolul 3 din Tratatul privind
funcționarea Uniunii Europene (TFUE), TCA include aspecte care intră
în sfera competenței exclusive a Uniunii.
TCA
prevede, printre altele, măsuri (cum ar fi controale ale importurilor
și exporturilor) care se înscriu în domeniul de aplicare al politicii
comerciale comune a Uniunii. În acest context,
TCA abordează domenii ale legislației Uniunii în care gradul de
reglementare a atins deja un stadiu avansat. În
plus, următoarele acte din legislația secundară a UE referitoare
la piața internă sunt, de asemenea, relevante: a) Directiva
2009/43/CE a Parlamentului European și a Consiliului din 6 mai 2009 de
simplificare a clauzelor și condițiilor de transfer al produselor din
domeniul apărării în interiorul Comunității, b) Directiva
91/477/CEE a Consiliului din 18 iunie 1991 privind controlul
achiziționării și deținerii de arme, c) Regulamentul (UE) nr.
258/2012 al Parlamentului European și al Consiliului din 14 martie 2012
privind punerea în aplicare a articolului 10 din Protocolul Organizației
Națiunilor Unite împotriva fabricării și traficului ilegale de
arme de foc, piese și componente ale acestora, precum și de
muniții, adițional la Convenția Organizației
Națiunilor Unite împotriva criminalității transnaționale
organizate (Protocolul ONU privind armele de foc) și de stabilire a
măsurilor privind autorizațiile de export, importul și tranzitul
pentru arme de foc, piese și componente ale acestora, precum și
muniții.
Întrucât TCA include aspecte care sunt de
competența exclusivă a Uniunii, statele membre nu sunt în
măsură să decidă în mod autonom cu privire la semnarea
și ratificarea tratatului. Ele nu pot semna tratatul decât în interesul
Uniunii, după autorizarea de către Consiliu la propunerea Comisiei.
1.3 Detalii
și domeniul de aplicare al TCA
TCA urmărește scopul de a contribui
la pace, securitate și stabilitate la nivel internațional și
regional prin reglementarea comerțului internațional cu arme
convenționale și eradicarea comerțului ilicit cu arme. TCA
creează standarde pentru transferurile de arme convenționale și
impune statelor părți să controleze toate exporturile de arme
pentru a asigura că arme și muniții convenționale nu vor fi
utilizate, printre altele, în scopul încălcării drepturilor omului,
al terorismului sau al încălcării dreptului umanitar.
TCA prevede evaluarea transferurilor de arme
și măsuri de prevenire a deturnării armelor convenționale
dinspre statele importatoare și cele exportatoare. În plus, el
sporește transparența în domeniul comerțului cu arme prin
impunerea păstrării evidențelor și a raportării
către Secretariat și către celelalte state părți.
Dispozițiile din TCA se aplică armelor convenționale din
următoarele categorii: tancuri de luptă, vehicule blindate de
luptă, sisteme de artilerie de calibru mare, avioane de luptă,
elicoptere de luptă, nave de război, rachete și lansatoare de
rachete, precum și arme de calibru mic și armament ușor.
Tratatul acoperă, de asemenea, munițiile, piesele și
componentele aferente.
1.4
Implicații pentru acquis-ul Uniunii
TCA poate afecta sau modifica domeniul de
aplicare al normelor comune adoptate de Uniunea Europeană. În
consecință, Consiliul a stabilit, în anexa la Decizia sa …/2013 de
autorizare a Comisiei să negocieze TCA în ceea ce privește acele
aspecte care intră în sfera de competență exclusivă a
Uniunii, următoarele directive de negociere:
(1)
Tratatul privind comerțul cu arme nu conține
nicio dispoziție care să împiedice statele membre să aplice:
(a)
Directiva 91/477/CEE a Consiliului din
18 iunie 1991 privind controlul achiziționării și
deținerii de arme, astfel cum a fost modificată;
(b)
Directiva 93/15/CEE a Consiliului din 5 aprilie 1993
privind armonizarea dispozițiilor referitoare la introducerea pe
piață și controlul explozivilor de uz civil, astfel cum a fost
modificată;
(c)
Directiva 2009/43/CE a Parlamentului European
și a Consiliului din 6 mai 2009 de simplificare a clauzelor și condițiilor
de transfer al produselor din domeniul apărării în interiorul
Comunității, astfel cum a fost modificată.
(2)
Tratatul privind comerțul cu arme nu
conține nicio dispoziție care restricționează libera
circulație a mărfurilor, persoanelor, serviciilor și capitalurilor
în cadrul pieței interne a Uniunii, cu excepția cazului în care
restricția este justificată în mod specific prin articolul 36,
articolul 45 alineatul (3), articolul 52 alineatul (1), articolul 65 sau
articolul 346 din TFUE.
(3)
Orice măsură prevăzută în
tratat care limitează exporturile sau importurile din/în Uniune sau
tranzitul pe teritoriul Uniunii este compatibilă cu orice dispoziții
aplicabile din legislația Uniunii, printre care se numără, în
special:
(a)
Regulamentul (CE) nr. 260/2009 al Consiliului din
26 februarie 2009 privind regimul comun aplicabil importurilor;
(b)
Regulamentul (CE) nr. 1061/2009 al Consiliului din
19 octombrie 2009 privind instituirea unui regim comun aplicabil exporturilor;
(c)
Regulamentul (UE) nr. 258/2012 al Parlamentului European
și al Consiliului din 14 martie 2012 privind punerea în aplicare a
articolului 10 din Protocolul Organizației Națiunilor Unite împotriva
fabricării și traficului ilegale de arme de foc, piese și
componente ale acestora, precum și de muniții, adițional la Convenția
Organizației Națiunilor Unite împotriva criminalității
transnaționale organizate (Protocolul ONU privind armele de foc) și
de stabilire a măsurilor privind autorizațiile de export, importul
și tranzitul pentru arme de foc, piese și componente ale acestora,
precum și muniții și
(d)
Directiva 2009/43/CE a Parlamentului European
și a Consiliului din 6 mai 2009 de simplificare a clauzelor și
condițiilor de transfer al produselor din domeniul apărării în
interiorul Comunității, astfel cum a fost modificată.
Aceste diverse acte legislative ale Uniunii
Europene fac parte din acquis și, prin urmare, este esențial
să nu fie puse la îndoială ca urmare a adoptării TCA. Întrucât
tratatul nu conține o clauză privind integrarea regională (RIO),
este deosebit de important să se asigure că nu se aduce atingere
legislației privind piața internă.
În consecință, s-a efectuat o
analiză detaliată, în conformitate cu directivele de negociere ale
Consiliului cu privire la aceste chestiuni, care a concluzionat că
dispozițiile din TCA (articolele 6, 7, 9 și 26) asigură
compatibilitatea acestuia cu acquis-ul. În orice caz, orice
eventuală problemă de compatibilitate ar putea fi abordată prin
aplicarea articolului 26 alineatul (1). Acest articol prevede că
implementarea tratatului nu aduce atingere obligațiilor asumate de statele
părți în temeiul acordurilor internaționale existente sau
viitoare la care sunt părți, cu condiția ca aceste
obligații să fie în concordanță cu tratatul în cauză.
Uniunea Europeană nu poate deveni parte
la TCA, deoarece textul actual prevede numai posibilitatea ca statele să
devină părți. Cu toate acestea, TCA permite modificări
într-o etapă ulterioară și Uniunea Europeană poate deveni
parte la TCA cu condiția ca o majoritate de trei sferturi a statelor
părți să voteze în acest sens.
1.5 Ratificarea
tratatului
Uniunea Europeană ca atare nu poate
ratifica TCA. Cu toate acestea, întrucât TCA intră în parte în sfera de
competență exclusivă a Uniunii și în parte în cea a statelor
membre, instituțiile Uniunii și statele membre trebuie să ia
toate măsurile necesare pentru a coopera la ratificarea TCA și pentru
a asigura implementarea angajamentelor care rezultă din tratatul
respectiv.
Având în vedere intenția statelor membre
de a semna TCA la 3 iunie 2013, Comisia a acordat prioritate elaborării
și adoptării unei decizii a Consiliului de autorizare a statelor
membre să semneze TCA în ceea ce privește aspectele care intră
în sfera de competență exclusivă a Uniunii. Pe baza unei
propuneri a Comisiei, Consiliul a adoptat o astfel de decizie la 27 mai 2013,
care implică faptul că, după semnarea TCA, un stat membru poate
declara că va aplica articolele 6 și 7 din TCA, cu titlu provizoriu,
până la intrarea în vigoare a tratatului menționat. Această
capacitate de a declara aplicarea provizorie rămâne valabilă în etapa
de ratificare pentru acele state membre ale UE care nu au declarat aplicarea
provizorie la semnarea TCA. Într‑o etapă următoare, pentru a
sprijini punerea rapidă în aplicare a TCA, Comisia propune acum o decizie
a Consiliului prin care statele membre sunt autorizate să ratifice
tratatul în ceea ce privește aspectele care intră în sfera de
competență exclusivă a Uniunii. Această decizie face
obiectul aprobării din partea Parlamentului European înainte de a fi
adoptată de Consiliu.
1.6 Concluzie
Este
indispensabil să se remedieze lacuna pe care o constituie nereglementarea
comerțului cu arme convenționale la nivel internațional și
să se sprijine intensificarea eforturilor de consolidare a păcii
și a celor umanitare. Prin stabilirea
unor standarde comune obligatorii din punct de vedere juridic privind
importurile, exporturile și transferurile de arme convenționale, TCA
instituie unui grad mai mare de responsabilitate și de transparență
în ceea ce privește comerțul cu arme, un obiectiv
împărtășit de Parlamentul European, Consiliu și Comisie.
TCA are potențialul de a consolida pacea internațională și
securitatea la nivel mondial. Comerțul
ilegal sau insuficient reglementat cu arme convenționale costă
vieți: peste 740 000 de bărbați, femei și copii mor în
fiecare an din cauza violenței armate. Intrarea
rapidă în vigoare a TCA prezintă, în consecință, o
importanță crucială; prin urmare, este important ca statele
membre să ratifice tratatul cât mai curând posibil.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Nu se aplică.
3.           ELEMENTELE JURIDICE ALE PROPUNERII
Articolul 1
Ca urmare a faptului că UE nu poate
deveni parte la tratat, articolul autorizează statele membre să
ratifice tratatul actual în ceea ce privește aspectele care sunt de
competența exclusivă a Uniunii.
Articolul 2
Scopul deciziei este de a autoriza statele
membre în ceea ce privește aspectele care sunt de competența
exclusivă a Uniunii să se angajeze prin tratat, astfel încât decizia
li se adresează acestora.
4.           IMPLICAȚIILE BUGETARE
Nu
există.
2013/0225 (NLE)
Propunere de
DECIZIE A CONSILIULUI
de autorizare a statelor membre să
ratifice, în interesul Uniunii Europene, Tratatul privind comerțul cu arme
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114 și
articolul 207 alineatul (3), coroborat cu articolul 218 alineatul (6)
litera (a) punctul (v),
având în vedere propunerea Comisiei Europene,
având în vedere avizul Parlamentului European[1],
întrucât:
(1)       La 11 martie 2013 Consiliul a
autorizat Comisia să negocieze Tratatul privind comerțul cu arme, în
cadrul Organizației Națiunilor Unite, în ceea ce privește acele
aspecte care intră în sfera de competență exclusivă a
Uniunii.
(2)       La 2 aprilie 2013 Adunarea
Generală a Organizației Națiunilor Unite a adoptat textul
Tratatului privind comerțul cu arme[2].
De asemenea, Adunarea Generală a solicitat Secretariatului General, în calitate
de depozitar al Tratatului, să îl deschidă spre semnare la 3 iunie
2013 și a îndemnat toate statele membre să ia în considerare semnarea
și, ulterior, în conformitate cu procedurile lor constituționale
respective, să devină părți la tratat cât mai devreme cu
putință.
(3)       Obiectivul tratatului în
cauză constă în instituirea de standarde internaționale comune
la cel mai înalt nivel posibil pentru reglementarea sau
îmbunătățirea reglementării comerțului
internațional cu arme convenționale și în prevenirea și
eradicarea comerțului ilicit cu arme convenționale, precum și în
prevenirea deturnării acestora. Statele membre și-au exprimat
satisfacția cu privire la rezultatele negocierilor și dorința de
a trece de urgență la semnarea și ratificarea tratatului.
(4)       Unele dintre
dispozițiile tratatului intră în sfera de competență
exclusivă a Uniunii întrucât se află sub incidența politicii
comerciale comune sau afectează normele pieței interne referitoare la
transferul de arme convenționale și de explozivi.
(5)       Uniunea Europeană nu
poate semna și ratifica tratatul, întrucât doar statele pot fi
părți la acesta.
(6)                   La 27 mai 2013,
Consiliul a adoptat, pe baza unei propuneri a Comisiei, o decizie de autorizare
a statelor membre să semneze, în interesul Uniunii Europene, Tratatul
privind comerțul cu arme.
(7)       Prin urmare, în conformitate
cu articolul 2 alineatul (1) din TFUE, în ceea ce privește acele aspecte
care intră în sfera de competență exclusivă a Uniunii,
Consiliul trebuie, de asemenea, să autorizeze statele membre să
ratifice tratatul, în interesul Uniunii.
ADOPTĂ PREZENTA DECIZIE:
Articolul 1
În ceea ce privește acele aspecte care
intră în sfera de competență exclusivă a Uniunii, Statele
membre sunt autorizate prin prezenta să ratifice, în interesul Uniunii,
Tratatul privind comerțul cu arme.
Articolul 2
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
[1]               JO C , , p. .
[2]               A/CONF.217/2013/L.3.


Proiect de decizia comitetului mixt al SEE de modificare a Protocolului 31 la Acordul SEE privind cooperarea în domenii specifice în afara celor patru libertăţi - Proiect de poziţie comună a Comunităţii